
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 838 


8 Οκτωβρίου 2001 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Καθορισμός οριογραμμών των ρεμάτων Γεωργικής 
Σχολής, Καραγκιόζη, Περιοχής Σχολείων και Οικο- 
κυρικής Σχολής που βρίσκονται στην εκτός σχεδί¬ 
ου περιοχή του δήμου Φλώρινας (ν. Φλώρινας)»... 1 

Τροποποίηση των χρήσεων γης και όρων και περιορι¬ 
σμών δόμησης των οικοπέδων του ρυμοτομικού 
σχεδίου δήμου Χαλανδρίου (ν. Αττικής) που βρί¬ 
σκονται στα οικοδομικά τετράγωνα επίτου βασικού 
οδικού δικτύου. 2 


ΔΙΑΤΑΓΜΑΤΑ 

(ΐ) 

Καθορισμός οριογραμμών των ρεμάτων Γεωργικής Σχο¬ 
λής, Καραγκιόζη, Περιοχής Σχολείων και Οικοκυρικής 
Σχολής που βρίσκονται στην εκτός σχεδίου περιοχή 
του δήμου Φλώρινας (ν. Φλώρινας)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Τις διατάξεις του άρθρου 188 του από 14-7-1999 
π.δ/τος «Κώδικας Βασικής Πολεοδομικής Νομοθεσίας» 
(Δ’ 580/99). 

2. - Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α 137), όπως αυτό 
προστέθηκε με το άρθρο 27 του ν. 2081/1992 (Α’ 154) και 
αντικαταστάθηκε με την παρ.2α του άρθρου 1 του ν. 
2469/1997 (Α’ 38). 

3. -Την 17/2000 γνωμοδότηση του δημοτικού συμβουλί¬ 
ου Φλώρινας. 


4. - Την από 25-10-2000 τεχνική μελέτη «Διαμόρφωση - 
Ανάπλαση και προστασία της κοίτης του Σακουλέβα πο¬ 
ταμού του Νομού Φλώρινας». 

5. - Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

6. - Την 359/2001 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Καθορίζονται οι οριογραμμές ρεμάτων που βρίσκονται 
στην εκτός σχεδίου περιοχή του δήμου Φλώρινας (Ν. 
Φλώρινας) και ειδικότερα των ρεμάτων Γ εωργικής Σχο¬ 
λής, Καραγκιόζη, περιοχής Σχολείων και Οικοκυρικής 
Σχολής όπως αυτές φαίνονται με μπλε γραμμή στα σχετι¬ 
κά εννέα (9) πρωτότυπα διαγράμματα σε κλίμακα 1:1000, 
που θεωρήθηκαν από τον Προϊστάμενο της Διεύθυνσης 
Τοπογραφικών Εφαρμογών με την 18996/2001 πράξη του 
και που αντίτυπά τους σε φωτοσμίκρυνση δημοσιεύονται 
με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε την δημοσίευση και εκτέλεση 
του παρόντος διατάγματος. 

Αθήνα, 30 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

( 2 ) 

Τροποποίηση των χρήσεων γης και όρων και περιορισμών 
δόμησηςτωνοικοπέδωντου ρυμοτομικού σχεδίου δή¬ 
μου Χαλανδρίου (ν. Αττικής) που βρίσκονται στα οικο¬ 
δομικά τετράγωνα επί του βασικού οδικού δικτύου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. -Τις διατάξεις των άρθρων 160 παρ. 1,2 και 161 παρ. 
1, 248 και 250 του από 14-7-1999 π.δ/τος "Κώδικας Βασι¬ 
κής πολεοδομικής νομοθεσίας" (Α’ 580), όπως τα άρθρα 
248 και 250 τροποποιήθηκαν αντίστοιχα με τα άρθρα 5 και 
7 του ν. 2831/2000 "Τροποποίηση των διατάξεων του ν. 
1577/85 "Πενικός Οικοδομικός Κανονισμός" και άλλες πο- 
λεοδομικές διατάξεις" (Α'140). 

2. - Τις διατάξεις του άρθρου 99 παρ. 3 του ν. 1892/1990 
"Για τον εκσυγχρονισμό και την ανάπτυξη και άλλες δια¬ 
τάξεις" (Α’ 101),όπως αντικαταστάθηκε με την παρ. 2 του 
άρθρου 7 του Ν. 2052/1992 "Μέτρα για την αντιμετώπιση 
του νέφους και πολεοδομικές ρυθμίσεις" (Α’ 94). 

3. - Τις διατάξεις του άρθρου 29Ατου ν. 1558/1985 "Κυ¬ 
βέρνηση και Κυβερνητικά Όργανα" (ΑΊ37), που προστέ¬ 
θηκε με το άρθρο 27 του ν. 2081/1992 (Α’ 154) και αντικα- 
ταστάθηκε με την παρ. 2α του άρθρου 1 του ν. 2469/1997 
(Α’38). 

4. - Τις διατάξεις του άρθρου 29 παρ. Α6 του ν. 
2831/2000 "Τροποποίηση των διατάξεων του ν. 1577/85 
"Γενικός Οικοδομικός Κανονισμός" και άλλες πολεοδομι¬ 
κές διατάξεις" (ΑΊ40). 

5. - Την 48658/2860/89 απόφαση του Υπουργού Περι¬ 
βάλλοντος, Χωροταξίας και Δημοσίων Έργων και του 
Υφυπουργού Γεωργίας "Έγκριση Γενικού Πολεοδομι- 
κού Σχεδίου δήμου Χαλανδρίου" (Δ'419) όπως τροπο¬ 
ποιήθηκε με την 86749/6312/93 απόφαση του Υφυπουρ¬ 
γού Περιβάλλοντος,Χωροταξίας και Δημοσίων Έργων 
"Τροποποίηση Γενικού Πολεοδομικού Σχεδίου δήμου Χα¬ 
λανδρίου" (ΔΊ266). 

6. - Την 227/99 γνωμοδότηση του δημοτικού συμβουλί¬ 
ου Χαλανδρίου. 

7. - Τις 131/2000 και 312/2000 γνωμοδοτήσεις του Κε¬ 
ντρικού Συμβουλίου Χωροταξίας Οικισμού και Περιβάλ¬ 
λοντος. 

8. - Το γεγονός ότι από τις κανονιστικές διατάξεις του 
παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

9. - Την 360/2001 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Τροποποιούνται και καθορίζονται, όπως στις επόμενες 
παραγράφους, οι χρήσεις γής των οικοπέδων του ρυμο¬ 
τομικού σχεδίου του δήμου Χαλανδρίου (ν. Αττικής) που 
βρίσκονται στα οικοδομικά τετράγωνα επί του βασικού ο¬ 
δικού δικτύου στην περιοχή του τριγώνου που περικλείε¬ 
ται από τις οδούς Εθνικής Αντιστάσεως - Παπανικολή - 
Κηφισίας και στη Λεωφ. Κηφισίας και στην οδό Εθνικής 
Αντιστάσεως. 

1.- Γενική κατοικία, όπως προσδιορίζεται, με το άρθρο 3 
του από 23.2.1987 π.δ/τος (ΔΊ66), σταΟ.Τ 361,359,358, 
351,344, 344α, 343, 332, 331,330, 329, 3, 2, 1,362α, 366, 
366α-367, 370, 377, 378, 385, 386, 393, 394, 400 και ειδι¬ 


κότερα στα οικόπεδα που έχουν πρόσωπο επί της Λεωφ. 
Κηφισίας από την οδό Εθνικής Αντιστάσεως έως την οδό 
Ριζαρείου και στην οδό Λυκούργου από τη Λεωφ. Κηφι¬ 
σίας έως την οδό Αγ. Βαρβάρας. 

2.- Γ ενική κατοικία, όπως προσδιορίζεται με το άρθρο 3 
του από 23.2.1987 π.δ/τος (ΔΊ66), με εξαίρεση τα ξενο¬ 
δοχεία μέχρι 100 κλίνες και ξενώνες 
α) στα Ο.Τ.329,328,326,316,211,210,197,196,195 και ει¬ 
δικότερα στα οικόπεδα που έχουν πρόσωπο επι των οδών 
Παπανικολή, στο τμήμα της από τη Λεωφ. Κηφισίας έως 
την οδό Εθνικής Αντιστάσεως. 

β) στα ΟΤ 195, 194, 193, 192,191 και 187,188,189, 190, 
280,274,273 και ειδικότερα στα οικόπεδα που έχουν πρό¬ 
σωπο επί των οδών Εθνικής Αντιστάσεως, στη βορειοδυ¬ 
τική πλευρά, στο τμήμα της απάτην οδό Παπανικολή έως 
την οδό Φιλικής Εταιρείας και στη νοτιοανατολική πλευ¬ 
ρά, στο τμήμα της από την οδό Παπανικολή έως την οδό 
Λευκάδος αντίστοιχα. 

Από τα επαγγελματικά εργαστήρια χαμηλής όχλησης 
επιτρέπονται μόνο: φούρνοι-πρατήρια άρτου, εργαστή¬ 
ρια ζαχαροπλαστικής, επισκευής υποδημάτων, πιλοποι¬ 
ίας, κατασκευής κεντημάτων επί υφάσματος, κατασκευ¬ 
ής σφραγίδων, επισκεπτηρίων καρτών και λοιπών διακρι¬ 
τικών μόνο ως προς την αποτύπωση, εργαστήρια 
αγγειοπλαστικής (εκτός οικοδομικών υλικών) κατασκευ¬ 
ής αντικειμένων εκ μετάλλου (μόνο ως προς τα είδη λαϊ¬ 
κής τέχνης από κασσίτερο), επισκευής μηχανών γραφεί¬ 
ου, ποδηλάτων, επισκευής ομματοϋαλίων, επισκευής φω¬ 
τογραφικών και οπτικών οργάνων, κατασκευής και 
λάξευσης αντικειμένων εκ πολύτιμων μετάλλων και λίθων, 
επισκευής ωρολογίων, κατασκευής τεχνητών οδόντων, 
διακόσμησης μικροαντικειμένων ως τασάκια, βάζα κλπ, 
πλυντήρια ρούχων, καθαριστήρια, βαφεία, σιδερωτήρια 
ρούχων. 

3. Γ ενική κατοικία, όπως προσδιορίζεται με το άρθρο 3 
του από 23.2.1987 π.δ/τος (ΔΊ66) με εξαίρεση τα εστια¬ 
τόρια, αναψυκτήρια, ξενοδοχεία μέχρι 100 κλινών και ξε¬ 
νώνες, και εργαστήρια χαμηλής όχλησης, στα Ο.Τ. 325, 
338, 347-348, 354, 355, 362 και 661, 660, 659, 658, 657, 
652,651-650-649 και ειδικότερα στα οικόπεδα που έχουν 
πρόσωπο επί της οδού Εθνικής Αντιστάσεως στη βορειο¬ 
δυτική πλευρά, στο τμήμα της από την οδό Φιλικής εται¬ 
ρείας έως τη Λεωφ. Κηφισίας και στη νοτιοανατολική 
πλευρά, στο τμήμα της από την οδό Λευκάδας έως την ο¬ 
δό Τζαβέλλα αντίστοιχα. 

4. Αμιγής κατοικία, όπως προσδιορίζεται με το άρθρο 2 
του από 23.2.87 π.δ/τος (ΔΊ66) με εξαίρεση τους ξενώνες 
μικρού δυναμικού στα οικόπεδα που βρίσκονται στα Ο.Τ. 
με πρόσωπο στη Λεωφ. Κηφισίας και στις οδούς Εθνικής 
Αντιστάσεως,Παπανικολή και Λυκούργου, στο τμήμα της 
από την Λεωφ. Κηφισίας έως την οδό Ζαν Μωρεάς, αλλά 
τα οικόπεδα δεν έχουν πρόσωπο στις οδούς αυτές και ει¬ 
δικότερα: 

α. κατοικία 

β. εμπορικά καταστήματα που εξυπηρετούν τις καθη¬ 
μερινές ανάγκες των κατοίκων (ψιλικά, φαρμακεία, πρα¬ 
τήρια άρτου, γαλακτοπωλεία, σχολικά-βιβλία-χαρτικά). 

Η επιφάνεια των καταστημάτων αυτών δεν πρέπει να ξε¬ 
περνά τα 80 τμ. ανά αυτοτελή ιδιοκτησία οικοπέδου και 
μέχρι ποσοστό 25% του συντελεστή δόμησης. 

γ. κτίρια κοινωνικής πρόνοιας, μέχρι 240 τμ. με εξαίρε¬ 
ση τα ιδιωτικά υγειονομικά κέντρα, 
δ. κτίρια πρωτοβάθμιας-δευτεροβάθμιας εκπαίδευσης 

ε. υπαίθριες αθλητικές εγκαταστάσεις για την εξυπηρέ¬ 
τηση της γειτονιάς. 

στ. θρησκευτικοί χώροι 

ζ. πολιτιστικά κτίρια και εν γένει πολιτιστικές εγκατα¬ 
στάσεις δημόσιου ή δημοτικού φορέα. 

5.- Οι καθοριζόμενες με τις προηγούμενες παραγρά¬ 
φους χρήσεις γής ισχύουν για τις ιδιοκτησίες, όπως αυ¬ 
τές υφίστανται κατά την ημέρα δημοσίευσης του παρό¬ 
ντος διατάγματος. 

Αρθρο 2 

Α. Τροποποιούνται οι όροι και περιορισμοί δόμησης των 
οικοπέδων που βρίσκονται στα οικοδομικά τετράγωνα επί 
του βασικού οδικού δικτύου, όπως περιγράφονται στο 
προηγούμενο άρθρο, όπως στις επόμενες παραγράφους. 

1. - Ο συντελεστής δόμησης των οικοπέδων ορίζεται ως 
εξής: 

Για οικόπεδο ή τμήμα οικοπέδου μέχρι 600 τμ: εννέα δέ¬ 
κατα (0,9). 

Για τμήμα οικοπέδου από 600τμ.έως 1000 τμ.: οκτώ δέ¬ 
κατα (0,8). 

Για τμήμα οικοπέδου από 1000 τμ. και άνω: επτά δέκα¬ 
τα (0,7). 

2. -0 συντελεστής δόμησης των οικοπέδων των Ο.Τ που 
βρίσκονται επί της Λεωφ.Κηφισιάς από την οδό Παπανι- 
κολή έως την οδό Ριζαρείου ορίζεται ως εξής: 

Για οικόπεδο ή τμήμα οικοπέδου, μέχρι 400 τμ: 1,1 

Για τμήμα οικοπέδου από 400 τμ. μέχρι 600τμ.:1 

Για τμήμα οικοπέδου από 600 τμ. και άνω: 0,8 

Β. Επιπλεόντων ανωτέρω, στην περιοχή που ρυθμίζεται 
με το παρόν διάταγμα ισχύουν επιπλέον τα εξής: 

1. - Απαγορεύεται η τοποθέτηση διαφημίσεων και δια- 
φημιστικώνπινακίδων στους κοινόχρηστους χώρους.Επι¬ 
τρέπονται μόνο οι πινακίδες που πληροφορούν για τη θέ¬ 
ση δημόσιων - δημοτικών κτιρίων, οργανισμών κοινής ω¬ 
φέλειας, νοσοκομείων, φαρμακείων κλπ. καθώς και 
πινακίδες γενικής κυκλοφοριακής πληροφόρησης. 

2. - Στα προκήπια επιτρέπεται η τοποθέτηση μόνο μιας 


πινακίδας ανά οικόπεδο πληροφοριακής για τις χρήσεις 
του κτιρίου και τις δραστηριότητες των ενοίκων του, με 
μέγεθος προσαρμοσμένο στις όψεις των κτιρίων. 

Στα κτίρια απαγορεύεται η τοποθέτηση διαφημίσεων 
και διαφημιστικών πινακίδων οποιοσδήποτε μορφής και 
υλικού τόσο επί των όψεων όσο και επί του δώματος αυ¬ 
τών. 

Επιτρέπεται μόνο η τοποθέτηση μη φωτεινών επιγρα¬ 
φών στις όψεις των κτιρίων που πληροφορούν για τις χρή¬ 
σεις του κτιρίου και τις δραστηριότητες των ενοίκων του. 

Οι πινακίδες αναγράφονται υποχρεωτικά στην ελληνική 
γλώσσα. 

Σε περίπτωση ανάγκης ξενόγλωσσης αυτή τοποθετεί¬ 
ται κάτω από την ελληνική, με μκρότερα γράμματα. 

3.- Διαφημίσεις και διαφημιστικές πινακίδες οποιοσδή¬ 
ποτε μορφής και υλικού που απαγορεύονται από τις δια¬ 
τάξεις του παρόντος απομακρύνονται εντός έξι (6) μηνών 
από την ημερομηνία δημοσίευσης του παρόντος. 

Άρθρο 3 

Νομίμως υφιστάμενες χρήσεις που δεν προβλέπονται α¬ 
πό τις διατάξεις του άρθρου 1 του παρόντος και για τις ο¬ 
ποίες απαιτείται άδεια λειτουργίας απομακρύνονται εντός 
οκταετίας από την έναρξη ισχύος του παρόντος. 

Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος,Χωροταξίας και Δημο- 
σίων'Εργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 24 Σεπτεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

